OPĆINSKA KNJIŽNICA                                                           
“HRVATSKA SLOGA“ GRADAC

Stjepana Radića 1, Gradac

U Gradcu, 19. siječnja 2023.


OPĆINSKO VIJEĆE


Stjepana Radića 3


21330 Gradac

Predmet : Izvještaj o radu u 2022. g.

     Na temelju članka 39. Statuta Općinske knjižnice „Hrvatska sloga“ Gradac podnosim izvještaj o radu u 2022.godini

UVOD:
Općinska knjižnica Hrvatska sloga Gradac ( u daljnjem tekstu Knjižnica) je narodna knjižnica koja prema novim Standardima za narodne knjižnice s Vll. razreda prelazi u  VIIl., najmanji razred knjižnica, odnosno djeluje na području manjem do 3.000 stanovnika prema popisu stanovništva iz 2021.g. 

Knjižnica kontinuirano radi od 1999. g. i pokriva korisničke potrebe stanovništva s područja Općine Gradac i šire.

Upisana je u sudski registar kao samostalna ustanova na temelju Odluke o osnivanju Knjižnice od 10. svibnja 1999. godine.
Sažetak djelokruga rada 

Redovita knjižnična djelatnost u 2022. g .obuhvaćala je:

- nabavu knjižnične građe  

- izgradnju knjižničnih zbirki, 

- stručnu obradu knjižnične građe prema stručnim standardima,

- pohranu, čuvanje i zaštitu knjižnične građe.

- pružanje informacijskih usluga, 

- posudbu i davanje na korištenje knjižnične građe, 

- međuknjižničnu posudbu, 

- digitalizaciju knjižnične građe, 

- usmjeravanje i pružanje pomoći i podrške  korisnicima pri odabiru i korištenju knjižnične građe, informacijskih pomagala i drugih izvora, 

- vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, 

- podnošenje izvještaja, 

- pripremanje kulturnih, informacijskih, obrazovnih i znanstvenih sadržaja i programa 

- obavljanje i drugih poslova sukladno Zakonu o knjižnicama i knjižničnoj djelatnost, Standardima za narodne knjižnice, Statutom te drugim propisima. 

Knjižnična građa
Općinska knjižnica Hrvatska sloga Gradac, prema podacima Metelwin programa( knjižnični program- Point doo Varaždin) u svom fondu raspolaže s 20.154 ( izvor: Metelwin: Ispisi: Statistika: NSK, pristup: 09.1.2023.). 
Redovna obnova fonda odvija se kroz kupovinu ili putem darovanja.

Za kupovinu naslova financijska sredstva su se u 2022. osigurala iz tri različita izvora, i to: 

-  Ministarstva kulture za program Nabava knjižne i neknjižne građe 2022., u iznosu od 20.000,00 kn/ bespovratna sredstva

- Općine Gradac u istom iznosu od 20.000,00 kn/ participativnim udjelom osnivača ,

-  vlastitim sredstvima u iznosu od 500,00kn.

Što predstavlja ukupno 40.500,00k  koja su približno toliko i utrošena za nabavu knjižne i neknjižne građe.

Plan nabave u 2022. godini temeljio se na popisu desiderate, popunjavanju fonda izdanjima koji nedostaju i novim naslovima koji su na tržištu označeni najčitanijima.

Posljednje upisan inventarni broj u 2022.godini ima ID 22129. Prema evidenciji, u 2022.godini broj prinova u obračunskom razdoblju je 493 primjerak.
Putem kupnje nabavljeno je 375 svezaka,  dobiveno putem otkupa Ministarstva kulture 21 svezaka te  kao dar građana ( izdavača, nakladnika) još 97 naslova, što ukupno u 2022. godini iznosi prinos od 493 naslov. 
Tablica 1

	Godina

	Vlastita kupnja
	Otkup Min.kulture
	Dar 
	UKUPNO

	2018.
	286
	191
	169
	646

	2019.
	263
	96
	188
	547

	2020.
	283
	56
	123
	465

	2021.
	314
	14
	63
	391

	2022.
	375
	21
	97
	493


Osim knjižne građe, knjižnica je nabavljala i periodiku za potrebe čitaonice, ali u manjem obimu nego dosadašnjih godina. Naime, nakon pandemije dnevna novina- Slobodna Dalmacija nije bila u mogućnosti isporučivati najčitaniji dnevni tisak isti dan pa smo preusmjerili pretplatu na online izdanje koje, ali kako nakon 6 mjeseci korištenja takav model nije naišao na veći interes korisnika odustali smo od njega (zasada)

U prosincu 2022. godine smo započeli s revizijom fonda koju smo obavezi provoditi svako 6 godina i prilikom preseljenja, kraj revizije se očekuje krajem siječnja 2023.g.
Prostor i oprema

U 2022. g. Knjižnica je nastavila s odličnom suradnjama, od  Instituta za razvoj i inovativnost mladih s kojim smo potpisali i novi Sporazum o sudjelovanju u Croation Makers ligi čime smo osigurali novu donaciju opreme u vrijednosti od 7.044,06kn.
U 2022.g. Ministarstvo kulture odobrilo je Općini Gradac bespovratna sredstva, u iznosu od 270.000,00 kn potrebna za adaptaciju prostora koja je završena početkom prosinca 2022.g. kada smo i započeli s revizijom i  selidbom u novi prostor na adresi Jadranska 107, 21330 Gradac ( 1. zgrada ex. kragujevčani).

U novi prostor smo preselili i svu staru opremu koja više nije odgovarajuća, ali poslužiti će kao nužno rješenje do nabavke nove opreme.

Revizija i selidba započete su 5. prosinca 2022. a završene su 13.siječnja 2023. te je svečano otvaranje planirano za 23.siječnja 2023.
U selidbi knjižnice pomagali su Komunalno društvo, gospođa Tomasović Mušan kao vanjska suradnica (Ugovor o djelu) te 4 korisnice volonterke (Marija Remeta, Maja Bojanović, Ana Marinović i Anita Šutić). Za selidbu knjižne građe plastične gajbe smo posudili od maslinara ( Bepo Veža i Baldo Šutić), a  kartonske kutije osiguravali su kontinuirano lokalne trgovine.

Složeni proces selidbe i revizije odvijao se tijekom prosinca 2022.g. i početka siječnja 2023.g. i u tom vremenu knjižnica je radila minimalno s korisnicima ( hitni slučajevi) i maksimalno s administrativnim i selidbenim aktivnostima.
Članstvo
Tijekom 2022. godine u Knjižnici je bilo aktivno 225 korisnika ( 161 žene/64 muškarci), od toga je bilo 136 obnova i upisa novih članova u tekućoj godini, od čega je 62 upisano besplatno putem akcija i promotivnih upisa( najčitatelji, nagradna članstva), a 74 putem plaćanja članarine.
Posudba i korištenje knjižnice
Ukupnih posudbi u 2022.godini bilo je 3236 posudbi što predstavlja pad od 9% u odnosu na pandemijsku godinu u kojoj je zabilježen porast 13%.
           Tablica 2
	Godina
	Broj svih posudbi

	2022.
	3236

	2021.
	3540

	2020.
	3103

	2019.
	2727

	2018.
	2685


Čitateljski trendovi su slični kao i prethodnih godina te je i dalje od vrsta najčitanija popularna književnost i to: američka, engleska i hrvatska, a slijede je švedska, njemačka i norveška književnost. 

Radno vrijeme i djelatnici

Radno vrijeme knjižnice u 2022.g. je bilo 54 sata tjedno.

Knjižnica je bila otvorena svaki radni dan u vremenu od 08.00-20.00h te petak 08.00-16.00h, osim u vremenu korištenja godišnjih odmora i bolovanja kada je radila skraćeno.

U knjižnici su bile zaposlene dvije djelatnice na puno radno vrijeme, knjižnična tehničarka Đurđica Ujdurović i knjižničarka Mandalena Sinković Pavlović na mjestu ravnateljice. 

Poslove održavanja i vođenja web stranica i društvenih mreža obavlja ravnateljica, kao i dužnosti Službenika za informiranje.

Mjere nadzora zaštite na radu obavlja tvrtka AP atesti i procjene.

S tvrtkom Point d.o.o. Varaždin imamo sklopljen ugovor o održavanju knjižničnog računalnog programa.

Računovodstvene poslove Knjižnice obavlja Općina Gradac kroz riznično poslovanje koje je uređeno kao takvo od 1.1.2020.g.

Poslove čišćenje i održavanja higijene obavlja općinska čistačica u opsegu od 5h tjedno, tj 1h dnevno.

U 2022.g. pohađali smo 10 stručnih edukacija u ukupnom trajanju od 15h.
Aktivnosti u 2022.g.

U siječnju smo proglasili najčitače za prethodnu godinu te ih prigodno darovali.

U 2022.g. završili smo i projekte aktivnosti iz projekta Ćakulaonica u suradnji s OŠ Gradac i učiteljicom Rankom Radoš, a koja je prolongirana zbog epidemiološke slike u 2021.g. Projekt je sufinanciran od strane TZ Gradac(OkHsG) i Centra za izvrsnost SD županije(OŠ Gradac).
Veljača- akcija prikupljanja dječjih slikovnica povodom Međunarodnog dana darivanja knjiga. Sakupljeno je ukupno 35  slikovnica i 2 kom slagalica i uručeno Udruzi Radost- Ploče. Međunarodni dan čitanja naglas obilježen na društvenim mrežama objavom video čitanja malih i velikih korisnika.

U veljači smo započeli s održavanje dječjih radionica programiranja u okviru STEM revolucije u suradnji s Institutom za razvoj i inovativnost mladih (IRIM) i kontinuirano radionice održavali cijelu 2022. godinu (2 puta tjedno).Radionice pohađa redovito grupa od 8 djece(10-11 god).

U ožujku smo obilježili Dan poezije s Draženom Radonić i Milkom Peko, lokalnim autorima.

U travanju smo održali radionicu eteričnih ulja i low tox načina života s vanjskim suradnicama. Knjižnica je sudjelovala na skupnoj izložbi uoči Dana kreativnosti u prostoru OŠ Gradac. 

Uoči Uskrsa održali smo likovnu radionicu za djecu, a 22.travnja manifestaciju Noć knjige s programom za djecu i programom za odrasle.

U svibnju smo održavali radionice programiranja, 2 x tjedno.
Lipanj je obilježio nagradni izlet iz projekta Ćakulaonica koji smo proveli suradnički s OŠ Gradac. U lipnju smo u suradnji s TZ Gradac otvorili i novu plažnu knjižnicu u Zaostrogu te svečano obilježili sezonsko otvaranje već postojećih knjižnica u Gradcu i Podaci. 

U srpnju smo u suradnji s TZ Gradac ugostili Dušku Mušić, stand up komičarku.

Promocija novog romana Milka Peke Neretvanski ratnik rezerviran je za 29.rujan i Sv.Mihovila zaštitnika Gradca.

Od 15. listopada do 15. studenog provodili smo program Mjeseca hrvatske knjige u kojem izdvajamo gostovanje Jelene Pervan, dječje spisateljice u listopadu te gostovanje Marijana Perinić, spisateljica i stand up komičarka u studenom. Osim gostovanja autorica,  MHK su obilježili brojni posjeti vrtićkih i školskih skupina djece s područja općine Gradac te obilježavanje Dana hrvatskih knjižnica.

Na svim aktivnostima (30) koje smo tijekom 2022.g. održali samostalno u knjižnici i  suradnički van knjižnice sudjelovalo je prema dostupnim podacima  357 učesnika od čega su 170 bili djeca. 

ZAKLJUČAK

Godina je protekla u programima osmišljenim za povrat čitalačke publike  u knjižnicu nakon pandemijske godine.

Financiranje programa i usluga proteklo je bez problema, najviše zahvaljujući razumijevanju osnivača te smo uspješno preselili u novi i veći prostor čime smo osigurali prvi preduvjet za daljnje razvijanje programa i usluga te rast fonda i razvoj knjižnice u budućnosti.
     Klasa:   612-04/23-01-02
     Ur.broj: 2147/04-23-01
     U Gradcu, 19.01.2023.

                                                        Mandalena Sinković Pavlović, ravnateljica
Dostaviti:

1. Općina Gradac

2. Matična Služba GKMM

3. Pismohrana
